בשיעורי קונדליני יוגה נהוג לשלב תלמידים חדשים יחד עם מנוסים יותר, כאשר כל תלמיד מתרגל בהתאם ליכולתו. התרגול מבוסס על התנסות אישית, כל אחד “מקשיב” לצרכיו הפנימיים ומפתח את מודעותו באופן ייחודי. תלמיד חדש יכול לעבוד בקצב איטי יותר ולהיעזר במנוחה בעת הצורך. התרגול בקבוצה מהווה אמצעי עוצמתי המאתגר, מעודד ומגביר את החוויה האישית, דבר שמאפשר לכל אחד להפיק את המרב מהתרגול. תלמיד חדש עובר בדרך כלל תהליך הדרגתי של שינוי המביא להעמקת החוויה. מומלץ לדבר עם המורה לפני תחילת השיעור, ליידע אותו על מצבכם הפיזי, בריאותי, נפשי, ולקבל ממנו הדרכה בסיסית על התרגול, על מה לעשות וממה להיזהר.